स्वास्थ्य मन्त्रालयको एक तथ्यांक अनुसार नेपालमा वर्षेनी मृत्यु हुनेमध्ये नसर्ने रोगका कारण ४२ प्रतिशत मानिसको मृत्यु हुने गरेको छ। त्यस्तै, अस्पताल पुग्ने बिरामीमध्ये करिब ८१ दशमलब ५ प्रतिशत तथा तीमध्ये अन्तरंग सेवा लिने ८८ प्रतिशतलाई नसर्ने रोगको समस्या छ। करिब २० वर्ष पहिले नेपालमा सर्ने रोगको हिस्सा ७० प्रतिशत र नसर्ने रोगको ३० प्रतिशत थियो। यो संख्या बढेर हाल ६० प्रतिशत पुगेको छ। खानपान (धूमपान-मध्यपान, चाउचाउ, कोकजस्ता जंक फुड आदि), जीवनशैली, प्रदुषण आदिका कारण दम, मुटु, मिर्गौला, मधुमेह, पक्षघात, क्यान्सर लगायतका नसर्ने रोगको जोखिम बढ्दोछ।
